open-index/open-wikipedia-markdown huggingface dataset:
Yksi-kaksi yhdistelmä

**Yksi-kaksi yhdistelmä** on nyrkkeilyssä käytetty termi jabin ja koukun yhdistelmästä. 

Nyrkkeilijät harjoittelevat tätä yhdistelmää enemmän kuin mitään muuta. Jabia käytetään siksi että päästään vastustajan huomaamatta sopivalle etäisyydelle tästä. Sen jälkeen lyödään sisään voimakas koukku, jolla saatetaan saada vastustaja pois tasapainosta.
Viekijärven kirkko

**Viekijärven kirkko** on uusgoottilaista tyylisuuntaa edustava Lieksan seurakunnan kirkko Viekin kylässä Lieksassa. Kirkko on kylän kokoon nähden varsin suuri, sillä kirkossa on lähes tuhat istumapaikkaa. Kirkon vieressä sijaitsee seurakuntatalo, vuonna 1966 valmistunut siunauskappeli ja hautausmaa.

## Historia ja arkkitehtuuri
Vuonna 1911 valmistuneen päätytornillisen pitkäkirkon on suunnitellut rakennusmestari A. E. Ollilainen. Hän suunnitteli kirkon A.F. Sjöströmin suunnitteleman Kurkijoen kirkon pohjalta. Alttaritaulun on maalannut syväniemeläinen Hilja Karola vuonna 1945 ja kirkko sai 14 äänikerran omaavat urut kesäkuussa 1941.

Kolmilaivaisen kirkkosalin seinät ovat pääosin hirsipintaiset. Kirkkosalissa on edelleen jäljellä rimauunit, vaikka kirkko sai vuonna 1972 sähkölämmityksen. Kirkon kellotornissa on kaksi vuonna 1910 Bochumissa valettua kelloa. 

Viekijärven kirkko on kirkkolain nojalla suojeltu rakennus. Kirkkoon on tehty korjauksia ainakin vuosina 1931–1932, 1960 ja 1972.

## Käyttö

Kirkossa järjestetään satunnaisesti jumalanpalveluksia ja muita tilaisuuksia. Viekijärven kirkko on yksi Lieksan Vaskiviikon konserttipaikoista.  
 

Viekijärven alueella oli vuosina 1947–1999 myös oma seurakunta nimellä Viekijärven seurakunta, joka yhdistyi Pielisjärven seurakunnan kanssa Lieksan seurakunnaksi 1999.

## Lähteet
Oksana Verevka

**Oksana Aleksandrovna Verevka** (, ) on venäläinen entinen uimari ja Euroopan mestari. Hän voitti Sevillassa vuoden 1997 pitkän radan EM-kilpailuissa kultaa 200 metrin sekauinnissa. Uransa aikana hän voitti myös kaksi MM- ja EM-mitalia lyhyen radan kilpailuista. Uransa aikana hän osallistui sekä Sydneyn että Ateenan olympialaisiin ilman suurta menestystä.  Hän on 169 senttimetriä pitkä ja painoi aktiiviurallaan 60 kilogrammaa.

## Lähteet
Stephen Lewis

**Stephen Lewis** (17. joulukuuta 1926 Poplar, Lontoo – 12. elokuuta 2015 Wanstead, Lontoo) oli englantilainen näyttelijä. Hänen tunnetuin roolihahmonsa oli ärtyisä tarkastaja Cyril ”Blakey” Blake komediasarjassa *[[Mennään bussilla]]*. Hän näytteli myös Smileria BBC:n pitkäikäisessä komediasarjassa *[[Vielä virtaa]]*. 

## Nuoruus
Lewis syntyi Poplarissa, itä-Lontoossa vuonna 1926. Hänellä oli yksi sisko, Connie. Lewis työskenteli ensin merimiehenä, mutta innostui draamasta käydessään katsomassa Theatre Workshopin tuotantoa. Myöhemmin hän liittyi kyseisen teatterin jäseneksi.

## Ura
Lewis teki West End-ensiesiintymisensä Brendan Behanin näytelmässä *Panttivanki* vuonna 1958. Vuonna 1960 Lewis käsikirjoitti suuren osan näytelmästä *Sparrers Can't Sing*, jonka pohjalta tehtiin elokuva *Sparrows Can't Sing* kolme vuotta myöhemmin.

Vuonna 1969 Lewis aloitti tunnetuimmassa roolissaan *Mennään bussilla* sarjan tarkastaja Blakeyna. Huonoista arvosteluista huolimatta sarjasta tuli suosittu ja sen pohjalta tehtiin kolme elokuvaa. Lewis esiintyi sarjan jokaisessa jaksossa sekä kaikissa kolmessa elokuvassa. Sarjan päätyttyä Blakey sai oman spin-off-sarjan *Don't Drink the Water*, jota tehtiin vuosina 1974–1975.

Blakeyn roolin jälkeen Lewis näytteli Clem "Smiler" Hemingwayta toisessa komediasarjassa *Vielä virtaa* vuodesta 1988 vuoteen 2007. Hän esiintyi myös sarjoissa *Oh, Doctor Beeching!* ja *[[Toinen jalka haudassa]]* sekä elokuvassa *[[Vihoviimeiset erämaalinnakkeen sankarit]]*. Lewis jäi eläkkeelle vuonna 2007 heikon terveydensä vuoksi.

## Yksityiselämä
Näyttelijänuransa ohella Lewis oli poliittinen aktivisti, ja kampanjoi usein Tony Bennin kanssa.

Lewis kuoli 88-vuotiaana vanhainkodissa Wansteadissa 12. elokuuta 2015. Hänen hautajaisissaan soitettiin Jean Sibeliuksen Finlandia-hymniä.

## Lähteet
Elän itselleni

**Elän itselleni** on suomalaisen Popeda -yhtyeen kappale ja CD-EP, joka julkaistiin 3. joulukuuta 2008. Se on kolmas singlejulkaisu syyskuussa 2008 ilmestyneeltä *[[Täydelliset miehet]]* -albumilta. EP debytoi Suomen virallisen singlelistan sijalla 16.

EP:n nimikappale pyydettiin Jonne Aaronilta, ja se on saanut paljon radiosoittoa. "Lentopelkokerroin" on demo-äänitys, jonka laulaa Costello Hautamäki. *Täydelliset miehet* -albumille sen lauloi Pate Mustajärvi "Lentolupakirja" -nimisenä uutena sanoituksena. EP:n kaksi live-raitaa "Aino" ja "Repe ja Lissu" ovat taltiointeja kesän 2008 Suomi-ilmiö -konsertista, joka taltioitiin myös kokonaisuudessaan ja julkaistiin DVD:nä yhtyeen uuden studioalbumin kanssa samoissa kansissa. "Elän itselleni" -kappaleesta kuvattiin myös musiikkivideo.

## Kappaleet
# Elän itselleni (säv., san. ja sov. Jonne Aaron)
# Lentopelkokerroin (demo) (säv., san. ja sov. Costello Hautamäki)
# Aino (live) (säv. ja sov. Hautamäki, san. Pate Mustajärvi)
# Repe ja Lissu (live) (säv. ja sov. Markku Petander, san. Mustajärvi)

## Kokoonpano
* Pate Mustajärvi – laulu
* Costello Hautamäki – kitara, laulu (kappale 2)
* Iso-Pate Kivinen – kosketinsoitin
* Jyrki Melartin – basso
* Lacu Lahtinen – rummut

## Lähteet
* *Elän itselleni* -EP (PSCD 304)

### Viitteet
Kestävä kehitys alueittain ja maittain

Luettelo kestävään kehitykseen liittyvistä aiheista alueittain ja maittain.

Usein kestävään kehitykseen luetaan kuuluviksi myös tasapainoinen sosiaalinen kehitys ja ihmisoikeudet, katso ihmisoikeudet alueittain ja maittain.

## Katso myös

* Maailman energiankulutus ja energiavarat
* Luettelo uusiutuvan energian yhdistyksistä
11 Dreams

**11 Dreams** on tanskalaisen metalliyhtye Mercenaryn kolmas studioalbumi. Se julkaistiin Century Media Recordsin kautta Euroopassa vuonna 2004 ja Yhdysvalloissa 2005. Myöhempi versio sisältää kaksi bonusraitaa: surround-miksatun ja radioversion nimikappaleesta ”11 Dreams”.

*11 Dreamsiä* voidaan pitää käännekohtana Mercenarylle ominaisen tyylin löytymisessä. Albumi on ensimmäinen, jolla Mikkel Sandager esiintyy päälaulajana, Mike Park rumpalina ja Martin Buus lead-kitaristina. Se myös jäi yhtyeen perustajajäsenen, basisti ja laulaja Henrik ”Kral” Andersenin viimeiseksi.

## Kappalelista
# Into the Sea of Dark Desires – 1:05
# World Hate Center – 4:58
# 11 Dreams – 6:51
# reDestructDead – 5:45
# Firesoul – 7:36
# Sharpen the Edges – 5:32
# Supremacy v2.0 – 8:09
# Music Non Stop – 4:11 (Kent-cover)
# Falling – 6:56
# Times Without Changes – 2:58
# Loneliness – 7:36

## Arvostelut
* Imperiumi: 6/10

## Lähteet

## Aiheesta muualla
* 
*
New Model Army

**New Model Army** voi tarkoittaa:

* New Model Army, parlamentaristien uudelleenorganisoitu armeija Englannin sisällissodassa
* New Model Army, englantilainen rockyhtye.
Kolmen kuninkaan kohtaus

**Kolmen kuninkaan kohtaus** on Malmössä 18.–19. joulukuuta 1914 pidetty kokous, jossa Ruotsin kuningas Kustaa V, Norjan Haakon VII ja Tanskan Kristian X kohtasivat. Ruotsin kuninkaan aloitteesta tapahtuneeseen tapaamiseen ottivat osaa myös maiden ulkoministerit. Tapaamisella haluttiin ilmaista pohjoismaiden keskeistä yhteenkuuluvuutta ensimmäisen maailmansodan aikaisissa oloissa. Seuraava vastaavanlainen tapaaminen pidettiin Oslossa marraskuussa 1917 ja myöhemmin vielä Tukholmassa lokakuussa 1939, jolloin kokoukseen osallistui myös Suomen presidentti Kyösti Kallio. Viimeisessä kokouksessa annettiin maiden yhteistä puolueettomuutta tähdentänyt julkilausuma.

## Lähteet
* Nationalencyklopedin, Bokförlaget Bra Böcker 1995
Nino Runeberg

**Hjalmar Johannes (Nino) Runeberg** (27. toukokuuta 1874 Rooma, Italia – 15. helmikuuta 1934 Helsinki) oli suomenruotsalainen opettaja ja kirjailija, joka kuului Runebergin sivistyssukuun. Runeberg vietti lapsuutensa ja nuoruutensa Roomassa mutta noin vuodesta 1900 lähtien hän asui Kauniaisissa. Hän käytti nimimerkkiä Alceste.

## Elämä
Runebergin vanhemmat olivat kuvanveistäjä Walter Magnus Runeberg ja Lina Elfving; J. L. Runeberg oli hänen isoisänsä. Nino Runeberg pääsi ylioppilaaksi 1892 ja valmistui Helsingin yliopistosta filosofian kandidaatiksi 1897, lisensiaatiksi 1905 ja tohtoriksi 1907. Runeberg toimi Helsingin uuden ruotsalaisen yhteiskoulun opettajana vuodesta 1903 ja tyttökoulun opettajana vuodesta 1902. Hän oli Suomen Esperantoliiton (*Esperanto-Asocio de Finnlando*) ensimmäinen puheenjohtaja ja edusti Suomea esperanto-kongresseissa Boulognessa 1905 ja Dresdenissä 1908.

Runebergin oma kirjallinen tuotanto ei saanut osakseen aikalaisten arvostusta, vaan hänet tunnettiin paremmin kääntäjänä. Runeberg käänsi ruotsiksi sanskritinkielisen *[[Bhagavad Gita|Bhagavad Gītā]]n*, Epiktetoksen *[[Käsikirja (Epiktetos)|Elämäntaidon käsikirjan]]*, Lewis Carrollin kirjan *[[Liisan seikkailut ihmemaassa]]* ja Wilhelm Buschin *[[Max ja Moritz]]* -kirjan.

Nino Runebergin puoliso oli Hanna Emilia (Mimmi) o.s. Wecksell. Heille syntyi neljä lasta: Heidi Parland, Alfred Walter, Fredrik Georg (Fred) Runeberg, ja Arne Runeberg.

## Teoksia
* *Dikter af Alceste*. 1899
* *Nya dikter af Alceste*. 1902
* *Études sur la Geste Rainouart.* 1905 (väitöskirja)
* *Dikter. Tredje samlingen*. 1908 (myös Tukholmassa 1909)
* *Huru blir man teosof?*. 1909
* *Alkemi, planetmystik och symboler I–IV*. 1910–1911
* *Maximiliano, kejsare af Mexico*, näytelmä. 1913
* *Maltesarne: ett världshistoriskt mysterium*. 1918
* *Valda dikter*. 1920
* *Conrad-Emile*, kirjeromaani. 1922
* *Legender*. 1928
* *För Bröder*. 1931
* *Efterlämnade dikter*. 1935

## Palkinnot
* Valtion kirjallisuuspalkinto 1899

## Lähteet
* Wikiaineisto: Kuka kukin oli 1961.
* Nino Runeberg. Elmer-kirjailijatietokanta.
* 
* Langenskjöld, Agnes, Nino Runeberg : en minnesteckning, Söderströms, 1935

### Viitteet
Koskivuori-sarja

**Koskivuori-sarja** on kirjailija Kirsti Mannisen nimimerkillä Enni Mustonen kirjoittama viisiosainen kirjasarja. Kirjat kertovat Koskivuoren sahakylän kahdesta suvusta, Koskivuoren kartanon Forsbergeistä ja Koivikon torpan perheestä, Suomen itsenäistymisen ajoista aina 1960-luvulle. Jokaisessa kirjassa kertojana toimivat aina kulloinkin aikuisuuden kynnyksellä olevat kartanon ja torpan nuoret naiset, joiden kokemukset heijastelevat kulloisiakin elämän mullistuksia.

Sarjaan kuuluvat kirjat *Verenpisara ikkunalla* (1998), *Ruiskukkaseppele* (1999), *Kielon jäähyväiset* (2000), *Metsäkukkia asvaltilla* (2001) ja *Unikkoja ikkunassa* (2002).
Old Vic

**Old Vic** on Lontoossa Waterloon rautatieaseman kaakkoispuolella sijaitseva teatteri. Se sijaitsee The Cut- ja Waterloo Road -katujen kulmauksessa. Teatterin perustivat James King, Daniel Dunn ja Thomas Serres vuonna 1818. Teatterin alkuperäinen nimi oli Royal Coburg Theatre. Vuonna 1833 se sai  nimen Royal Victorian Theatre, joka säilyi nimenä vuoteen 1880, jolloin uuden omistajan Emma Consin alaisuudessa se sai nimen The Royal Victoria Hall And Coffee Tavern.

Vuonna 1929 perustettiin Old Vic Company -niminen yritys vastaamaan teatterin toiminnasta. Sen toiminta päättyi vuonna 1963, jolloin perustettiin National Theatre Company taiteellisena johtajanaan Laurence Olivier. Kansallisteatteri eli National Theatre sai oman teatterirakennuksensa South Bankiin lähelle Waterloon siltaa vuonna 1976. Kansallisteatterin lähdön jälkeen Old Vic jatkoi klassisen ja modernin draaman näyttämönä, ja rakennusta kunnostettiin merkittävästi torontolaisen tavarataloyrittäjän Edwin Mirvishin varoin 1980-luvulla. Old Vicin rakennuksen osti vuonna 1998 hyväntekeväisyyssäätiö The Old Vic Theatre Trust 2000. Tuotantoyhtiö Criterion Productions sai uuden nimen Old Vic Productions plc vuonna 2000 – tosin yhtiön tuotannoista vain pieni osa tapahtuu Old Vicissä.

Vuodesta 2003 Old Vicin taiteellisena johtajana on ollut yhdysvaltalainen näyttelijä Kevin Spacey.

## Lähteet

## Aiheesta muualla

* Viralliset kotisivut
* Teatterin historiaa
Miguel de la Madrid

**Miguel de la Madrid Hurtado** (12. joulukuuta 1934 Colima, Meksiko – 1. huhtikuuta 2012 México, Meksiko) oli meksikolainen poliitikko, joka oli maan presidenttinä vuosina 1982–1988.

## Elämä
Miguel de la Madrid valmistui lakimieheksi Universidad Nacional Autónoma de Méxicosta ja myöhemmin hän valmistui maisteriksi Harvardin yliopistosta. Hän työskenteli Meksikon keskuspankissa, josta hän siirtyi työskentelemään Meksikon talousministeriöön vuonna 1965. Vuonna 1970 de la Madrid siirtyi Meksikon valtiolliseen öljyhtiöön, Pemexiin. Vuonna 1976 Meksikon silloinen presidentti José López Portillo valitsi hänet hallintonsa suunnittelu- ja budjettiministeriksi.

Presidentti Portillon toimikausi päättyi vuoden 1981 lopussa, ja silloinen valtapuolue PRI valitsi de la Madridin ehdokkaakseen kesäkuussa 1982 järjestettyihin presidentinvaaleihin. Tammikuusta kesäkuuhun de la Madrid toimi väliaikaisena presidenttinä. Kesäkuun neljäntenä järjestetyissä presidentinvaaleissa de la Madrid sai murskavoiton; hän sai yhteensä 74 prosenttia annetuista äänistä.

Presidenttikaudellaan de la Madrid ajoi markkinakeskeistä politiikkaa, mikä oli uutta hänen edeltäjiensä politiikkaan verrattuna. De la Madridin toimikausi ajoittui taloudellisesti huonoihin aikoihin Meksikon kannalta, sillä hänen edeltäjiensä talouspolitiikka oli ajanut maan talouden romahduskierteeseen. Vuonna 1981 alkanut öljyn hinnan romahdus ajoi maan öljyn tuotannosta riippuvaisen talouden lopullisen syöksyn lamaan. Meksikon inflaatio oli de la Madridin hallinnon alkuvuosina jopa 100 prosenttia vuodessa, ja sen työttömyys kohosi pahimmillaan jopa 25 prosenttiin. Näistä syistä johtuen Meksikon talouskasvu kääntyi roimaan laskuun.

Ratkaistakseen maan talousongelmia de la Madrid esitteli liberaalisen talousuudistuksen, jolla yritettiin elvyttää ulkomaisten sijoittajien kiinnostusta maahan. Lisäksi de la Madrid yksityisti voimakkaasti valtionyrityksiä ja antoi suuret veronalennukset, mikä herätti mielenkiintoa erityisesti Kansainvälisessä valuuttarahastossa. Vuonna 1986 Meksiko liittyi GATT-sopimuksen piiriin, mikä edesauttoi sen talouden elpymistä sekä helpotti valtionyritysten hajauttamista. Vuosien 1982 ja 1988 välillä Meksikon valtion omistamien yritysten määrä putosi 1155:stä reiluun neljään sataan. Tämä lisäsi de la Madridin suosiota, mutta hallituksen kieltäytyminen kansainvälisestä avusta Méxicoon vuonna 1986 iskeneen hirmumyrskyn jälkeen teki sen aseman hyvin hankalaksi. Lisäksi hirmumyrskyn aiheuttamat vahingot ajoivat nousuun kääntyneen talouden uudelleen laskuun, mikä vähensi runsaasti presidentin suosiota. Vuoden 1988 vaaleihin de la Madrid ei voinut enää lähteä ehdolle, sillä Meksikon perustuslaki rajoittaa presidentin toimikaudet yhteen. De la Madridin puolue asetti presidenttiehdokkaakseen de la Madridin valtiovarainministerin Carlos Salinasin, joka valittiin kiistanalaisissa vaaleissa Meksikon presidentiksi. De la Madrid tunnusti vuonna 2005 PRI:n hävinneen vuoden 1988 vaalit oppositiolle, mutta perui myöhemmin lausumaansa sanomalla, että PRI oli vähintään "menettänyt suuren joukon" ääniä kyseisissä vaaleissa.

## Lähteet
Sandrine Soubeyrand

**Sandrine Soubeyrand** (s. 16. elokuuta 1973 Saint-Agrève, Ranska) on ranskalainen jalkapalloilija. Hän on ammatiltaan liikunnanopettaja.

Soubeyrand on edustanut Ranskan naisten maajoukkuetta huhtikuusta 1997 lähtien. Hän on ollut mukana Ranskan joukkueessa EM-kisoissa vuosina 1997, 2001, 2005, 2009 ja 2013, MM-kisoissa vuosina 2003 ja 2011 sekä olympialaisissa 2012. Soubeyrand on pelannut yhteensä 198 maaottelua, millä hän oli Ranskan eniten maaotteluita pelannut nainen, kunnes Eugénie Le Sommer ohitti hänet helmikuussa 2025. Soubeyrand on tehnyt maaotteluissa 17 maalia.  

Soubeyrandin seurajoukkue vuosina 2000–2014 oli FCF Juvisy, jossa hän voitti kaksi Ranskan mestaruutta (2003 ja 2006).

## Lähteet
* 
* 

### Viitteet
Jasnyi

**Jasnyi** () on kaupunki Orenburgin alueella Venäjällä. Se sijaitsee lähellä Kazakstanin rajaa 502 kilometriä Orenburgista kaakkoon. Kaupunki on Jasnyin piirin keskus. Sen läpi kulkee Orskin ja Rudnyi Kladin välinen rautatie (Gornyi Ljonin asema). Asukkaita on 16&nbsp;300 henkeä (vuonna 2009).

Kaupunki on perustettu vuonna 1979. Sen tärkein tuotantolaitos on asbestitehdas.

## Ohjustukikohta ja kosmodromi
Jasnyin lähellä on Venäjän strategisten ohjusjoukkojen ohjustukikohta ja laukaisukeskus Dombarovski, jossa on mannertenvälisiä R-36M-ydinohjuksia. Keskusta on viime vuosina muutettu avaruusalusten laukaisukeskukseksi, kosmodromiksi, josta on vuodesta 2006 alkaen tosin laukaistu vain kolme kolme ulkomaista satelliittia avaruuteen ohjusraketeista muunnetuilla Dnepr-kantoraketeilla.
## Lähteet

## Aiheesta muualla
* Jasnyin kaupungin sivusto  
* Epävirallinen kaupunkisivusto
Jasnogorsk

**Jasnogorsk** () on kaupunki Tulan alueella Venäjällä. Se sijaitsee Okan sivujoen Vašanan yläjuoksulla 35 kilometriä Tulasta pohjoiseen. Kaupunki on Jasnogorskin piirin keskus. Sen kautta kulkee Moskovan ja Tulan välinen rautatie (Jasnogorskin asema). Asukkaita on 18&nbsp;000 henkeä (vuonna 2005).

Kaupunki on perustettu vuonna 1958. Vuoteen 1965 saakka sen nimi oli Laptevo. Kaupungissa on koneenrakennus- ja elintarviketeollisuutta.

## Lähteet
* 

## Aiheesta muualla

* Jasnogorskin piirin sivusto
Satunnainen matkailija

**Satunnainen matkailija** voi tarkoittaa

*Toimittaja Juhani Mäkelän televisiohahmo
*Yksinäinen matkailija, yhdysvaltalainen elokuva
Poka yoke -järjestelmä

**Poka yoke -järjestelmä** on japanilaisen, Toyotalla työskennelleen Shigeo Shingon luoma malli siitä, miten (teollisen) tuotannon laadussa saavutetaan äärimmäinen saavutettavissa oleva taso, nollavirhetaso. Perinteinen tilastoihin perustuva laadunvalvonta ei Shingon mukaan tähän pysty. *Poka yoke* on japania ja tarkoittaa suurin piirtein "kömmähdyssuojaa".

Poka yoke on ihmis- tai koneperustainen järjestelmä, jonka keskeinen ajatus on virheiden alkuperän 100-prosenttinen tutkiminen. Tärkeää on myös itsetarkastusten tai peräkkäisten tarkastusten suorittaminen, jotta epänormaaliudet voidaan havaita ja aloittaa korjaustoimenpiteet sekä paikallisesti että järjestelmänlaajuisesti.

Shingolainen alkuperätarkistus eroaa huomattavasti perinteisestä tuotteen lopputarkastuksesta, joka perustuu ”pitkän kierron” tuotteenlajitteluprosessiin. Alkuperätarkistus on ”lyhyen kierron” tuotannonvalvontaprosessi, joka tarjoaa reaaliaikaista palautetta ja informaatiota ylemmille tahoille. Tämä nopeuttaa ja parantaa korjaavien toimien suorittamista.

Shingon nollavirhekontrollijärjestelmä koostuu neljästä peruspilarista:

#Virheiden alkuperän tutkiminen – kontrollitoimenpiteiden kohdistaminen siihen tuotannon vaiheeseen, mistä virheet ovat peräisin.
#Käytetään aina 100-prosenttista alkuperän tutkimista mieluummin kuin näytteenottotutkimusta.
#Minimoidaan korjaustoimenpiteisiin kuluva aika, jos epänormaaliuksia esiintyy.
#Nimetään poka-yoke-laitteita ja -henkilöitä, kuten sellaisia sensoreita ja valvojia, jotka sopivat tuotantoon ja prosessin vaatimuksiin.
Bert, villi ja vapaa

**Bert, villi ja vapaa** (*Bert befrielse*) on Anders Jacobssonin ja Sören Olssonin kirjoittama kirja. Alkuperäisteos julkaistiin vuonna 1996 ja suomennos vuonna 1998.

Kirja kuuluu Bertin päiväkirjat -kirjasarjaan.

## Aiheesta muualla
*Worldcat
Juuso Nieminen

**Juuso Nieminen** (s. 1979) on suomalainen kitaristi. Hän opiskeli kitaransoittoa Vantaan Musiikkiopistossa Timo Suomisen oppilaana, minkä jälkeen Turun Musiikkiakatemiassa Timo Korhosen ja Ismo Eskelisen oppilaana. Sibelius-Akatemian hän suoritti Jukka Savijoen ja Jyrki Myllärisen ohjauksessa. Lisäksi hän on suorittanut D. Russellin, M. Sociasin, E. Fernandezin, Z. Dukicin ja A. Pierrin mestarikursseja. Hän on voittanut useita kansainvälisiä kitarakilpailuja kuten mm. Alhambra-kitarakilpailut Espanjassa, konsertoinut Euroopassa ja Yhdysvalloissa ja levyttänyt kolme albumia: Juuso Nieminen plays Ponce & Rodrigo (Terravox 2005), Juuso Nieminen - Guitar Recital (Terravox 2006). Uusin levy on The Latin American Album, joka julkaistiin lokakuussa 2009 (Terravox 2009).
Kotajoki (Kemijärvi)

**Kotajoki** on yksi Suomen lyhimmistä joista leveyteensä nähden. Sen pituudeksi voidaan katsoa noin kymmenen metriä. Se sijaitsee Kemijärven Isokylässä. Sen ylittää Kemijärveltä itään Kuusamon suuntaan kulkeva valtatie 5 sillalla, jota myöten on linjattu myös Sallan rautatie. Joki kerää Kemijokeen joitain idästä päin virtaavia vesistöalueita. Ennen Kemijärven säännöstelyä Kotajoen pohjoispuolella oli selkeästi erottuva Kotajärvi.

Kotajoessa on säännöstelytilanteesta riippuen virtausta molempiin suuntiin ja se pysyy pitkään sulana muun muassa vesilinnuille.

Kemijärven sellutehtaan lakkauttamista 2008 vastustavan Massalikkeen vasemmistolainen johtohahmo Juha Pikkarainen on ehdottanut Kotajoen nimeämistä Stora Enson toimitusjohtajan Jouko Karvisen mukaan muistuttamaan metsäteollisuuden "poukkoilevasta" toiminnasta.

## Lähteet
Jartsevo

**Jartsevo** () on kaupunki Smolenskin alueella Venäjällä. Se sijaitsee Dnepriin laskevan Vop-joen rannalla 63 kilometriä Smolenskista kaakkoon. Kaupunki on Jartsevon piirin keskus. Kaupungin kautta kulkee Smolenskin ja Vjazman välinen rautatie sekä Moskovasta Smolenskin kautta Minskiin vievä valtatie M1. Kaupungissa asui 47&nbsp;853 henkeä (vuonna 2010).

Kaupunki on saanut alkunsa Jartsevon kylän lähelle perustetun rautatieaseman taajamasta. Kaupunki siitä tuli vuonna 1926. Nykyään Jartsevossa on mm. tekstiili-, metalli- ja puunjalostusteollisuutta.

## Lähteet
Antal Róka

**Antal Róka** (25. kesäkuuta 1927 – 16. syyskuuta 1970) oli unkarilainen kilpakävelijä ja olympiamitalisti.

Róka saavutti 50 kilometrin kävelyssä olympiapronssia Helsingissä 1952 ajalla 4.31.27,2. Bernin EM-kilpailuissa 1954 hän saavutti samalla matkalla jälleen pronssia ajalla 4.31.32,2. Melbournen 1956 olympialaisissa hän sijoittui viidenneksi ajalla 4.50.09,0.

Róka käveli 50&nbsp;000 metrin ratakävelyssä maailmanennätyksen 4.31.21,6 Budapestissa 1. kesäkuuta 1952.

## Lähteet
* 
* 
* 
* 

### Viitteet
Salibandyn SM-sarja 1988–1989

**Kausi 1988–1989** oli järjestyksessään Salibandyliigan kolmas kausi. Se oli myös ensimmäinen kerta, kun naiset pelasivat Suomen mestaruudesta. Naisten sarjassa oli vain viisi joukkuetta, ja neliotteluisen sarjan voitti jyväskyläläinen Blue Eyes Team (lyh. BET). Hopea ja pronssia ottivat ahvenanmaalaiset BGD ja VÅSC. BET voitti myös miehissä mestaruuden Synkän Uhman sijoittuessa toiseksi ja S.C. Dalmacin kolmanneksi.

## Lähteet

## Aiheesta muualla
* Miesten salibandyliiga 
* Naisten salibandyliiga
Bertin pähkäilyt

**Bertin pähkäilyt** (*Berts bryderier*) on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1995 ja suomennos vuonna 1998.

Kirja kuuluu Bertin päiväkirjat -kirjasarjaan.
Niskaluoma

**Niskaluoma** on Jalasjärven eteläosassa virtaava pieni joki. Joki on leveydeltään 1–5 metriä, ja se virtaa Koskuen kylässä, tarkemmin Yli-Koskuella. Joki laskee Koskuen kirkonkylässä Koskutjärveen. Laskupaikka sijaitsee järven eteläpäässä.

Niskaluoman kokonaistyppipitoisuudet ovat olleet kesäaikaan noin 600–1&nbsp;000 μg/l ja kokonaisfosforipitoisuudet noin 100 μg/l. Myös Koskutjärven veden ravinteisuudet ovat olleet samaa luokkaa. Noin 86 prosenttia Koskutjärven vesistä laskee järveen Niskaluoman kautta.

## Lähteet
Antal Kiss

**Antal Kiss** (30. joulukuuta 1935 Gyöngyös – 7. huhtikuuta 2021 Tatabánya) oli unkarilainen kilpakävelijä ja olympiamitalisti.

Kiss saavutti 50 kilometrin kävelyssä olympiahopeaa Méxicossa 1968 ajalla 4.30.17,0. Hän hävisi kilpailun voittaneelle Christoph Höhnelle yli kymmenen minuuttia. Samojen kisojen 20 kilometrillä hän sijoittui 14:nneksi ajalla 1.38.24,0.

Kissin uran toiseksi paras arvokisasijoitus oli kuudes sija 20 kilometrillä Budapestin EM-kilpailuissa 1966. Hänen loppuaikansa oli 1.32.02,4. Ateenan EM-kilpailuissa 1969 hän keskeytti sekä 20:llä että 50 kilometrillä. Helsingin EM-kilpailuissa 1971 hän sijoittui 20 kilometrillä 11:nneksi ajalla 1.33.15,4 ja 18:nneksi 50 kilometrillä ajalla 4.26.53,6. Münchenin 1972 olympialaisten 50 kilometrillä hän sijoittui 26:nneksi ajalla 4.34.45,0.

## Lähteet

* 
* 
* 

### Viitteet
Ödön Földessy

**Ödön Földessy** (1. heinäkuuta 1929 Békés – 9. kesäkuuta 2020 Budapest) oli unkarilainen pituushyppääjä ja olympiamitalisti.

Földessy saavutti pituushypyssä olympiapronssia Helsingissä 1952 tuloksella  730&nbsp;cm. Vuonna 1953 hän oli maailmantilastossa parhaana eurooppalaisena toinen tuloksella 776&nbsp;cm ja vuonna 1954 jälleen parhaana eurooppalaisena kolmas tuloksella 770&nbsp;cm. Bernin EM-kilpailuissa 1954 hän voitti kultaa tuloksella 751&nbsp;cm. Tukholman EM-kilpailuissa 1958 hän sijoittui kymmenenneksi tuloksella 720&nbsp;cm. Melbournen kesäolympialaisissa 1956 hän karsiutui loppukilpailusta. Földessy kuoli budapestilaisessa sairaalassa 90-vuotiaana 9. kesäkuuta 2020 sairastettuaan pitkään.

## Lähteet
* 
* 
* 
* 
* 

### Viitteet

## Aiheesta muualla

*
Jaransk

**Jaransk** (, ) on kaupunki Kirovin alueella Venäjällä. Se sijaitsee Jaran-joen varrella 257 kilometriä Kirovista lounaaseen. Kaupunki on Jaranskin piirin keskus. Siellä sijaitsee Moskovan ja Kazanin väliseltä rautatieltä Zeljonyi Dolissa haarautuvan sivuradan pääteasema. Asukkaita on 19&nbsp;800 henkeä (vuonna 2005).

Kaupunki on perustettu 1500-luvun loppupuolella linnoitukseksi marien hyökkäyksiä vastaan. Vuonna 1780 Jaranskista tuli samannimisen Vjatkan lääniin kuuluneen kihlakunnan keskus. Vuonna 1900 kihlakunnan väestöstä 86 % oli venäläisiä ja 14 % mareja.

Nykyään kaupungissa on konepaja, elintarvike-, puunjalostusteollisuutta ym. Keskustan muodostavat 1800-luvun lopun ja 1900-luvun alun puiset ja kiviset kauppiastalot. Nähtävyksiä ovat 1890-luvulla rakennettu Aleksanterin katedraali, Kolminaisuuden katedraalin kellotapuli vuodelta 1689 ja Neitsyt Marian kuolonuneen nukkumisen katedraali (1798). Kotiseutumuseon kokoelmissa on paikallisen käsityötaiteen tuotteita.

## Lähteet

## Aiheesta muualla
* Epävirallinen kaupunkisivusto
Tuotevastuu

**Tuotevastuu** on tuottajan vastuuta tuotteista, jotka ovat vaarallisia tai aiheuttavat vahinkoa.

Esimerkki tuotevastuutilanteesta on pesukoneen vuotamisesta aiheutuva asunnon kosteusvaurio. Jos vuoto johtuu pesukoneen viasta, on valmistajalla tai maahantuojalla vastuu vahingosta. Jos näitä ei saada selville, vastaa vahingosta tavaran liikkeellelaskija.

Vahingonkorvausta on suoritettava vahingosta, joka on johtunut siitä, että tuote ei ole ollut niin turvallinen kuin on ollut aihetta odottaa. Turvallisuutta arvioitaessa on otettava huomioon ajankohta, jona tuote laskettiin liikkeelle, tuotteen ennakoitavissa oleva käyttö, tuotteen markkinointi ja käyttöohjeet sekä muut seikat. Vahinkoa kärsineen on näytettävä toteen vahinko, tuotteen puutteellinen turvallisuus sekä puutteellisen turvallisuuden ja vahingon välinen syy-yhteys.

Tuotevastuun perusteina Suomessa toimivat:
*Euroopan yhteisöjen neuvoston direktiivi 85/374/ETY 25. heinäkuuta 1985
*Suomen tuotevastuulaki 694/1990

## Katso myös

* Valmistusvirhe

## Lähteet

## Aiheesta muualla
*Myyjän vastuu viallisesta tai puutteellisesta tavarasta (KKV)
*Kuluttajansuoja 
**direktiivin muutos 1999/34/EY
Marianne Werner

**Marianne Werner** (4. tammikuuta 1924 – 22. heinäkuuta 2023) oli saksalainen yleisurheilija ja olympiamitalisti. Hänen päälajinsa oli kuulantyöntö.

Werner saavutti kuulantyönnössä olympiahopeaa Helsingissä 1952. Hän teki viimeisellä työnnöllään tuloksen 14,57&nbsp;m nousten neljänneltä sijalta toiseksi ja estäen Neuvostoliiton kolmoisvoiton. Bernin EM-kilpailuissa 1954 hän sijoittui kuulantyönnössä viidenneksi tuloksella 13,93&nbsp;m ja kiekonheitossa 11:nneksi tuloksella 41,36&nbsp;m. Melbournen 1956 olympialaisissa hän saavutti kuulantyönnössä pronssia tuloksella 15,61&nbsp;m voittaen seitsemällä senttimetrillä Zinaida Doynikovan ja estäen jälleen Neuvostoliittoa saamasta kolmoisvoittoa. Tukholman EM-kilpailuissa 1958 hän voitti kultaa tuloksella 15,74&nbsp;m.

## Lähteet

* 
* 
* 

### Viitteet
Gerhard af Schultén

**Cay Gerhard af Schultén** (s. 24. huhtikuuta 1938 Helsinki) on suomalainen juristi ja vapaaherra, joka toimi Suomen ensimmäisenä kuluttaja-asiamiehenä vuosina 1978–1991. Hän on valmistunut lainopin kandidaatiksi 1961 ja lisensiaatiksi 1968. Varatuomarin arvon hän sai vuonna 1965. 

Ennen kuluttaja-asiamiehen tehtävää af Schultén työskenteli muun muassa oikeusministeriössä lainsäädäntöneuvoksena 1970–1978. Hän on valmistellut yksityisoikeuden alan säännöksiä, muun muassa osakeyhtiö- ja säätiölakeja.

Vuosina 1991–2005 af Schultén on työskennellyt kahdessa asianajotoimistossa, vuodesta 1993 asianajajana.

Korkeimman oikeuden entinen presidentti Pauliine Koskelo on af Schulténin puoliso.

## Lähde
* Suomen lakimiehet 2007
Allan Edwall

**Johan Allan Edwall** (25. elokuuta 1924 Jämtland – 7. helmikuuta 1997 Tukholma) oli ruotsalainen näyttelijä, ohjaaja, kirjailija ja muusikko.

Edwall oli persoonallinen näyttelijä. 

## Opinnot
Edwall kävi vuosina 1949–1952 Dramatenin näyttelijäkoulun, missä hänen oppilastovereitaan olivat muun muassa Max von Sydow, Ingrid Thulin ja Margaretha Krook. 

## Näyttelijäura
Hän esiintyi muun muassa viidessä Ingmar Bergmanin elokuvassa, joista ensimmäinen oli *[[Neidonlähde]]* (1960). Elokuvassa *[[Talven valoa]]* (1962) hänellä oli merkittävä sivurooli suntiona. 

Kansalliseen tietoisuuteen Edwallin toi varsinaisesti August Strindbergin romaanin *Hemsöläiset* televisiosovitus (1966), jossa hän esitti tragikoomista renki Carlssonia. Jarl Kullen ohjaamassa elokuvassa *Miksi kirjakauppias lopetti uimisen?* (1969) Edwallilla oli päärooli vanhapoikaelämään tottuneena kirjakauppiaana, joka ajautuu eroottiseen myrskyyn Margaretha Krookin tulkitseman sensuellin Amélie Arbelin muutettua pikkupaikkakunnalle.

Vuosina 1971–1984 Edwall näytteli useassa Olle Hellbomin ohjaamassa Astrid Lindgren -filmatisoinnissa. Lindgren-rooleista ehdottomasti tunnetuin on Vaahteramäen Eemelin isä Anton Svensson kolmessa Eemeli-elokuvassa 1971–1973 sekä elokuvien materiaalista leikatussa 13-osaisessa televisiosarjassa. Lisäksi hän esiintyi muun muassa elokuvassa *[[Veljeni Leijonamieli (elokuva)|Veljeni Leijonamieli]]* (1977) ja Tage Danielssonin ohjaustyössä *[[Ronja, ryövärintytär]]* (1984).

Ingmar Bergmanin suurtuotannossa *[[Fanny ja Alexander]]* (1982) Allan Edwall esittää teatteriohjaaja Oscar Ekdahlia, jonka varhainen kuolema jättää lesken ja lapset sosiaalisesti tyhjän päälle ja lopulta tyrannimaisen piispan perheen yhteyteen. Edwallin isähahmo ilmestyy kuolemansa jälkeenkin haamuna muutamissa kohtauksissa.

## Ohjauksia
Edwall ohjasi muun muassa Dramateniin useita omiin käsikirjoituksiin perustuvia näytelmiä. Hänen elokuvaohjauksistaan tunnetuin lienee *[[Åken maailma]]* (*Åke och hans värld*, 1984), jossa hän itse esittää rehtori Godemania. Elokuva on Bertil Malmbergin romaaniin perustuva, 1930-luvun Ruotsiin sijoittuva lapsikuvaus.

## Oma teatteri
Vuonna 1986 Edwall perusti Tukholmaan oman teatterin *Brunnsgatan 4*, jolle hän omistautui kokonaisvaltaisesti ja jota pyöritti kuolemaansa asti. Nykyään teatterin taiteellisena johtajana toimii Kristina Lugn. 

## Musiikkiura
Muusikkona Edwall esitti omaa tuotantoaan, jonka sekä sävelsi että sanoitti itse. Musiikki muistuttaa kansanmusiikkia, ja siinä on voimakas yhteiskunnallinen sanoma. 

Edwall teki useita levytyksiä vuodesta 1979 lähtien. Vuonna 2009 hänen esikoisalbuminsa *Grovdoppa* pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Yksityiselämä
Allan Edwall kuoli 72-vuotiaana eturauhassyöpään. Hänellä on neljä lasta kahdesta avioliitosta.

## Lähteet

## Aiheesta muualla
* ''Nationalencyklopedin'': Edwall, Allan
* Allan Edwall. ''IngmarBergman.se'' 
* Valokuvagalleria Allan Edwallista. ''Bergmanorama.com'' 
* 
* Allan Edwall Elonetissa
Ruskojuoksiainen

**Ruskojuoksiainen** eli **kivijuoksiainen** (*Lithobius forficatus*) on juoksujalkaisiin kuuluva tuhatjalkainen.

Se on väriltään punainen, oranssi, tai ruskea ja sillä on ruumiin jokaisessa jaokkeessa yksi jalkapari, yhteensä 15 jalkaparia ja lyhyistä jaokkeista muodostuneet tuntosarvet. Keskimäärin noin 20-30&nbsp;mm pitkäksi kasvava ruskojuoksiainen on yksi Suomen yleisimmistä tuhatjalkaislajeista, joka on levinnyt Lappiin saakka.

Ruskojuoksiainen liikkuu nopeasti, käärmemäisin liikkein. Se saattaa puolustautua puremalla, mutta sen purema ei ole myrkyllinen. Se talvehtii aikuisena ja voi elää kuusi vuotta vanhaksi.

Ruskojuoksiaisen kuvasi ensimmäisenä Carl Linnaeus vuonna 1758.

## Elinympäristö
Ruskojuoksiainen viihtyy puiden kaarnojen ja kivien alla, kosteassa karikkeessa lehtien ja lahoavien puukappaleiden seassa, vanhojen rakennelmien sisällä sekä kosteissa tiloissa kuten kellarissa. Ruskojuoksiainen ei ole tuholaiseläin.

## Ravinto
Ruskojuoksiaiset ovat petoja, ja käyttävät ravintonaan hyönteisiä.

## Lähteet
Klavdija Totšenova

**Klavdija Totšenova** (16. marraskuuta 1921 – 30. toukokuuta 2004) oli neuvostoliittolainen kuulantyöntäjä ja olympiamitalisti.

Totšenova teki kuulantyönnön maailmanennätyksen 14,86&nbsp;m Tbilisissä 30. lokakuuta 1949. Se säilyi ennätyksenä runsaan vuoden. Totšenova saavutti hopeaa Brysselin EM-kilpailuissa 1950 tuloksella 13,92&nbsp;m. Hän hävisi maannaiselleen Anna Andrejevalle 40 senttimetriä. Helsingin 1952 olympialaisissa hän saavutti pronssia tuloksella 14,50&nbsp;m. Hänen edelleen sijoittuivat neuvostoliittolainen Galina Zybina ja saksalainen Marianne Werner. Toisen maannaisensa Tamara Tyškevitšin hän voitti kahdeksalla senttimetrillä.

## Lähteet

* 
* 
* 
* 

### Viitteet
Jelizaveta Bagrjantseva

**Jelizaveta Bagrjantseva** (27. elokuuta 1929 – 24. tammikuuta 1996) oli neuvostoliittolainen kiekonheittäjä ja olympiamitalisti.

Bagrjantseva saavutti kiekonheitossa olympiahopeaa Helsingissä 1952 tuloksella 47,08&nbsp;m. Hän hävisi maannaiselleen Nina Romaškovalle yli neljä metriä.

Jelizaveta Bagrjantsevan tytär Irina Nazarova voitti olympiakultaa 4 × 400 metrin viestijuoksussa Moskovassa 1980.

## Lähteet
* 
* 

### Viitteet
Franco Nero

**Franco Nero** (oik. Francesco Clemente Giuseppe Sparanero, s. 23. marraskuuta 1941 San Prospero, Parma, Italia) on italialainen näyttelijä. Hänet tunnetaan muun muassa elokuvista *[[Django (vuoden 1966 elokuva)|Django]]* (1966), *[[Camelot (vuoden 1967 elokuva)|Camelot]]* (1967), *[[Tristana]]* (1970).

## Palkinnot
* Lifetime Achiement Award (2003) Elämäntyöpalkinto  Los Angeles Italian Awards
* Lifetime Achiement Award (1999) Elämäntyöpalkinto  Milan International Film Festival
* Actor’s Mission Award (1995)

## Yksityiselämä
Nerolla on poika Carlo Gabriel (s. 1969) suhteesta näyttelijä Vanessa Redgraven kanssa. He menivät naimisiin vuonna 2006.

## Aiheesta muualla

*
Donald Laz

**Donald Laz** (17. toukokuuta 1929 – 21. helmikuuta 1996) oli yhdysvaltalainen seiväshyppääjä ja olympiamitalisti.

Laz saavutti seiväshypyssä olympiahopeaa Helsingissä 1952 tuloksella 450&nbsp;cm, jonka hän maanmiehensä Bob Richardsin tavoin ylitti toisellaan. Ennen Richardsin kolmatta yritystä 455 senttimetristä amerikkalaiset olivat tasoissa mutta Richards ylitti tuon korkeuden ja voitti kultaa. Pan-Amerikan kisoissa 1955 Laz saavutti pronssia tuloksella 430&nbsp;cm. Hän hyppäsi ennätyksensä 462&nbsp;cm vuonna 1954.

## Lähteet
* 
* 
*
Étienne Desmarteau

**Étienne Desmarteau** (4. helmikuuta 1873 – 29. lokakuuta 1905 Boucherville, Quebec, Kanada) oli kanadalainen yleisurheilija, joka voitti painonheitossa kultaa St. Louisin olympialaisissa 1904.

Desmarteau työskenteli poliisina Montrealissa ja pyysi työnantajaltaan lupaa matkustaa olympialaisiin. Lupaa ei myönnetty, mutta hän lähti silti matkaan ja sai potkut työstään. Kun sitten kävi ilmi, että hän oli voittanut olympiakultaa, hän sai työnsä takaisin.

Itse kilpailussa Desmarteau sai parhaan tuloksensa 10,46 m ensimmäisellä heitollaan. Hän voitti moukarinheiton kolminkertaisen olympiavoittajan John Flanaganin 30 sentillä.

Desmarteau kuoli olympialaisten jälkeisenä vuonna lavantautiin ja Montrealin kaupunki nimesi hänen kunniakseen puiston, myöhemmin myös piirikunnan ja urheilukeskuksen, jota käytettiin Montrealin olympialaisissa koripallo-otteluissa.

## Lähteet
Darrow Hooper

**Clarence Darrow Hooper** (30. tammikuuta 1932 Fort Worth, Texas – 19. elokuuta 2018) oli yhdysvaltalainen kuulantyöntäjä sekä olympiamitalisti.

Hooper voitti kuulantyönnön vuonna 1952 Yhdysvaltain olympiakarsinnoissa. Helsingin olympialaisissa hän saavutti hopeaa tuloksella 17,39&nbsp;metriä. Hän hävisi kaksi senttimetriä itseään kaksi päivää vanhemmalle maanmiehelleen Parry O’Brienille, joka teki tunnetuksi kuulantyönnön pakitustyylin.

Hooper kuoli 86-vuotiaana 19. elokuuta 2018.

## Lähteet
* 
* 
* Darrow Hooper Bio, Stats, and Results Olympics at Sports-Reference.com 

### Viitteet
TP.3 Reloaded

**TP.3 Reloaded** on R&B -artisti R. Kellyn yhdeksäs albumi vuodelta 2005. Albumin tuotti Jive Records. Albumi on R. Kellyn 12-Play -albumi sarjan kolmas osa.

## Kappaleet
#  (feat. The Game)
#  (feat. Snoop Dogg)
# 
# 
# 
# 
# 
#  (feat. Elephant Man)
#  (feat. Nivea)
#  (featuring Baby)
#  (feat. Twista & Do or Die)
# 
# 
#  (feat. Wisin & Yandel)
# 
# 
# 
# 
#
Jyrki Korhonen

**Jyrki Tapio Korhonen** (s. 11. lokakuuta 1964) on suomalainen oopperalaulaja, äänialaltaan basso. Hän  on ollut kiinnitettynä Suomen Kansallisoopperaan vuodesta 2001. Vuosina 1993–2000 Korhonen esiintyi Wiesbadenin ja Darmstadtin oopperoissa.

Korhonen on opiskellut Sibelius-Akatemiassa opettajinaan Jorma Elorinne ja Tom Krause. Hän opiskeli Zürichin oopperan kansainvälisessä oopperastudiossa 1992–1993.

## Roolit

Korhosen rooleihin kuuluvat muun muassa:

* Fidelio: Rocco (Beethoven)
* Lucia di Lammermoor: Raimondo (Donizetti)
* Käärmeen hetki: Huldén (Heiniö, kantaesitys)
* Viimeiset kiusaukset: Paavo Ruotsalainen (Kokkonen)
* Pohjalaisia: Vallesmanni (Madetoja)
* Don Giovanni: Komtuuri (Mozart)
* Figaron häät: Bartolo (Mozart)
* Ryöstö seraljista: Osmin (Mozart)
* Taikahuilu: Sarastro (Mozart)
* Boris Godunov: Pimen (Musorgski)
* Hovanštšina: Dosifei (Musorgski)
* La Bohème: Colline (Puccini)
* Rasputin: Puriškevitš (Rautavaara, kantaesitys)
* Sevillan parturi: Don Basilio (Rossini)
* Adriana Mater: Tsargo (Saariaho)
* Kuningas lähtee Ranskaan (Sallinen)
* Ruusuritari: Paroni Ochs von Lerchenau (Strauss)
* Jevgeni Onegin: Gremin (Tšaikovski)
* Kohtalon voima: Pater Guardian (Verdi)
* Macbeth: Banquo (Verdi)
* Rigoletto: Sparafucile (Verdi)
* Jumalten tuho: Hagen (Wagner)
* Parsifal: Titurel (Wagner)
* Reininkulta: Fafner ja Fasolt (Wagner)
* Siegfried: Fafner (Wagner)
* Tannhäuser: Hermann (Wagner)
* Tristan ja Isolde: Kuningas Marke (Wagner) Nantes 2009
* Valkyyria: Hunding (Wagner)

## Lähteet
Rae Dawn Chong

**Rae Dawn Chong** (s. 28. helmikuuta 1961 Edmonton, Alberta, Kanada) on kanadalainen näyttelijä. Hänet tunnetaan muun muassa elokuvista ''Taistelu tulesta'' (1981), ''Commando'' (1985), ''Amazon'' (Mika Kaurismäen ohjaama elokuva, 1990) ja ''The Visit'' (2000) sekä televisiosarjasta ''Rajatapaus'' (2000–2002), jossa hänen roolihenkilönsä oli tohtori Peggy Fowler. Hän on näytellyt myös sarjoissa ''Melrose Place'' ja ''Amyn lailla''. __notoc__

## Palkinnot
* Genie (1983)

## Ehdokkuudet
* Black Reel (2002)

## Yksityiselämä
Chong on ollut kaksi kertaa naimisissa, mutta molemmat liitot ovat päättyneet eroon. Hänen ensimmäinen puolisonsa oli Owen Baylis ja toinen näyttelijä C. Thomas Howell. Hänellä on yksi poika Morgan, ensimmäisestä avioliitostaan. Chong on syntyperältään afro-aasialainen. Hänen äitinsä on afroamerikkalainen ja intialainen, hänen isänsä on skotlanninirlantilainen ja kiinankanadalainen.

## Aiheesta muualla
*
Fendi

**Fendi** on italialainen muotitalo, joka perustettiin nahka- ja turkisliikkeenä Roomassa vuonna 1918. Fendi suunnittelee vaatteita, hajuvesiä, asusteita sekä myös huonekaluja. Fendi tunnetaan kuitenkin parhaiten "baguette"-käsilaukuistaan. Yrityksen taiteellisena johtajana toimi Karl Lagerfeld.

Fendin perusti Adele Casagrande, joka naimisiin mentyään 1925 vaihtoi kaupan nimen miehensä Edoardo Fendin mukaan Fendiksi. Liike menestyi hyvin, ja uusi kauppa avattiin Via Piavelle vuonna 1932. Pariskunnan viisi tytärtä ovat jo nuoresta työskennelleet yrityksessä.

Fendi lanseerasi ensimmäisen hajuvetensä, *Fendi for Women* -tuoksun, vuonna 1986. Myöhemmin tarjontaa on laajennettu miestentuoksujen *Fendi Uomo* (1988) ja *Theorema Uomo* (2001) sekä naisille suunnattujen tuoksujen *Fantasia* (1996) ja *Celebration* (2005) myötä.

Fendin omistaa luksusmerkkituotteistaan tunnettu ranskalainen LVMH.

## Lähteet
Euphrasia Donnelly

**Euphrasia Louise ”Fraze” Donnelly** (myöh. **Bungard**, (6. kesäkuuta 1905 Indianapolis – 20. toukokuuta 1963 Warsaw, Indiana) oli yhdysvaltalainen uimari ja olympiavoittaja. Hän voitti olympiakultaa Pariisin olympialaisissa 4&nbsp;×&nbsp;100 metrin vapaauintiviestissä. Donnelly oli 163 senttimetriä pitkä ja uintiurallaan hän edusti *Hoosier Athletic Clubia*.

## Lähteet
Happy People/U Saved Me

**Happy People/U Saved Me** on R&B -artisti R. Kellyn seitsemäs albumi. Albumi on jaettu kahteen osaan, jotka ovat**Happy People** (sisältää soul-musiikkia) ja **U Saved Me** (sisältää gospelia). Tupla-albumi julkaistiin 24. elokuuta 2004.

## Kappaleet
R. Kelly on kirjoittanut ja tuottanut kaikki kappaleet.
### CD 1 - Happy People
# 
# 
# 
# 
# 
# 
# 
# 
# 
# 
# 

### CD 2 - U Saved Me
#  (feat. Kelly Price & Kim Burrell)
# 
# 
# 
# 
# 
# 
# 
# 
# 

## Singlet
* "Happy People"
* "U Saved Me"
Lou Diamond Phillips

**Lou Diamond Phillips** (aik. Lou Diamond Upchurch, s. 17. helmikuuta 1962 Subic Bayn laivastotukikohta, Filippiinit) on yhdysvaltalainen näyttelijä ja Golden Globe -ehdokas. Hänet tunnetaan muun muassa elokuvista *[[La Bamba (elokuva)|La Bamba]]* (1987), *[[Älä anna periksi]]* (1988), *[[Nuoret sankarit]]* (1988), *[[Nuoret sankarit 2]]* (1990) ja *[[Tulikokeessa]]* (1996). Hän on näytellyt myös televisiosarjoissa *[[Num3rot]]*, *[[Kova laki: Erikoisyksikkö]]*, *[[24 (televisiosarja)|24]]* ja *[[Äärirajoilla]]*. Hänen uusin sarjansa on syksyllä 2009 Yhdysvalloissa alkanut *[[Stargate Universe]]*. __NOTOC__
 
## Valikoitu filmografia
**[[La Bamba (elokuva)|La Bamba]]* (*La Bamba*, 1987)
**[[Dakota (elokuva)|Dakota]]* (*Dakota*, 1988)
**[[Älä anna periksi]]* (*Stand And Deliver, [[1988]])
**Nuoret sankarit* (*Young Guns*, [[1988]])
**Sekava rikos* (*Disorganized Crime*, [[1989]])
**Renegades - luopiot* (*Renegades*, [[1989]])
**Nuoret sankarit 2* (*Young Guns II*, [[1990]])
**Pimeyden tuuli* (*The Dark Wind*, [[1991]])
**Äärimmäinen oikeus* (*Extreme Justice*, [[1993]])
**Vaarallinen kosketus* (*Dangerous Touch*, [[1994]], myös ohjaajana)
**Tulikokeessa* (*Courage Under Fire*, [[1996]])
**The Big Hit* ([[1998]])
**Särkynyt palatsi* (*Brokedown Palace*, [[1999]])
**Lepakot* (*Bats*, [[1999]])
**Supernova* ([[2001]])
**Valtatie 666* (*Route 666*, [[2001]])
**Stark Raving Mad* ([[2002]])
**Lone Hero* ([[2002]])
**Murha Presidiossa* (*Murder At Presidio*, [[2005]])
**Sormenjäljet* (*Fingerprints*, [[2006]])

== Yksityiselämä ==
Phillips on ollut naimisissa kolme kertaa; Julie Crypherin kanssa vuosina [[1987]]-[[1990]], Kelly Phillipsin kanssa vuosina [[1994]]-[[2007]] ja Yvonne Marie Boismierin kanssa vuodesta [[2007]]. Hänellä on liitoistaan yhteensä kolme lasta; kaksostyttäret Grace Moorea ja Isabella Patricia (s. [[5. lokakuuta]] [[1997]]) Kelly Phillipsin kanssa ja tytär Indigo Sanara Yvonne Marie Boismierin kanssa. Näyttelijä [[Kiefer Sutherland]], joka teki Phillipsin kanssa useamman elokuvan (esim. *Nuoret sankarit*, *Nuoret sankarit 2* ja *Renegades - luopiot'') on Phillipsin hyvä ystävä.

## Aiheesta muualla
*
Stillwater (Minnesota)

**Stillwater** on kaupunki Minnesotassa, Yhdysvalloissa. Se on Washingtonin piirikunnan keskus. Stillwaterissa on 18&nbsp;225 asukasta (2010) Pinta-alaltaan kaupunki on 18,9 neliökilometriä ja se kuuluu Minneapolis-Saint Paulin suurkaupunkialueeseen.

Stillwater on yksi Minnesotan vanhimmista asutuskeskuksista. Se perustettiin vuonna 1843 ja kaupunginoikeudet se sai vuonna 1854. Stillwater oli alkuaikoinaan menestyvä metsäteollisuuskaupunki. Stillwaterissa pidettiin vuonna 1848 kokous, joka johti Minnesotan osavaltion perustamiseen.

Stillwaterin sijainti lähellä Minneapolisin ja Saint Paulin kaupunkeja on auttanut turismin kasvuun. Kaupungin nähtävyyksiin kuuluvat St. Croixin joenvarsialue, Washingonin piirikunnan museo ja monet historialliset rakennukset kaupungin varhaisesta menestyksestä.

Elokuvan *[[Rohto (vuoden 1995 elokuva)|Rohto]]* (The Cure) tapahtumat sijoittuvat pääosin Stillwaterin kaupunkiin.

## Lähteet

## Aiheesta muualla

*Kaupungin kotisivut  
*Stillwaterin turismisivut
Kaprakka

**Kaprakka** oli Liperin Käsämässä sijaitseva Hengitysliitto ry:n  kuntoutuskeskus. Samalla alueella Liperin Käsämässä toimii nyt Ammattiopisto Luovin Liperin yksikkö. 

Entisessä Kaprakassa toimii liperiläisille avoin uimahalli Liprakka. Veljesharjun ympäristössä on monipuoliset ulkoliikuntamahdollisuudet, muun muassa retkipolut ja puhtaat lammet.

Ammatillinen koulutuskeskus toimi Kaprakka-nimen alla vuoden 2007 elokuuhun saakka, jolloin Kaprakan ammatillinen koulutuskeskus liittyi osaksi Suomen suurinta ammatillista erityisoppilaitosta, Ammattiopisto Luovia.

## Historiaa
Kaprakka valmistui vuosina 1947&ndash;48 Veljesharjuksi eli Sotainvalidien Veljesliiton tuberkuloosiparantolaksi ja ammattikouluksi. Sen päärakennukset piirsi arkkitehti Viljo Revell.

Hengitysliitto Helin (nyk. Hengitysliitto) kuntoutusyksiköt Hoikan kuntoutuskeskus, Kaprakka ja Verve yhdistyvät uudeksi, valtakunnallisesti kuntoutuksen palveluntuottajaksi 1.1.2009. Verve tuotti tuolloin palveluja myös Helsingissä, Kuopiossa, Joensuussa, Oulussa, Sastamalassa ja Tampereella.  Vuoden 2011 alussa Verve lopetti Liperissä, ja koko alue on nykyään Ammattiopisto Luovin Liperin yksikön käytössä.

## Liprakka
Syyskuussa 2004 avatussa Liprakka-nimisessä uimahallissa on 25 metrin pituinen kolmiratainen allas, jossa on kolme vesihierontapistettä, 60 cm syvässä lastenaltaassa on pieni liukumäki. Uimahalli on kaikille avoin.

Uimahalli on astmaystävällinen: vedenpuhdistusjärjestelmä on uv-pohjainen ja allastilat on rakennettu sisäilmaluokkaan 1. Altaiden veden lämpötila on +28 astetta.

Uimahalli Liprakka lopetti toimintansa vuoden 2014,  mutta avattiin uudelleen syyskuun alusta 2019. Sen jälkeen se on muiden uimahallien tavoin ollut välillä suljettuna koronapandemian 2020–2021 takia.

## Lähteet

## Aiheesta muualla
* http://www.liprakka.fi  &mdash; Ilmoitus sulkemisesta.
* Kaprakan kotisivut 
* Verven kotisivut
* Luovin kotisivut
* Uimahalli
Dukagjinin ruhtinaskunta

**Dukagjinin ruhtinaskunta** (1387-1444) oli ruhtinaskunta keskiajan Albaniassa. Sen perustivat veljekset Pal ja Leka I Dukagjini ja jota sitten hallitsivat Palin jälkeläiset, Tanush Dukagjini ja Pal II Dukagjini, jotka ottivat osaa Lezhan liigaan. Palin poika, Lekë III Dukagjini on yksi merkittävimpiä henkilöitä Albanian historiassa.
Pikku Karvasjärvi

**Pikku Karvasjärvi** tai **Pieni Karvasjärvi** on lampi tai pieni järvi Utajärven kunnan Sanginkylän itälaidalla.

Järvi sijaitsee entisen Ylikiimingin kunnan, nykyisin Oulun kaupungin, rajan läheisyydessä Isosta Karvasjärvestä vain kolmisensataa metriä pohjoiseen. Järven lähettyville tulee Karvaskosken kankaan kautta metsäautotie, jonka varressa on Karvasojan rannalla sijaitseva hirvikämppä.

## Järvimaisema
Järvi on paikoin matalarantainen, mutta siinä on melko vähän vesikasvillisuutta.  Järveä ympäröivät suot lukuun ottamatta länsi- ja etelälaidan pieniä kankaita. Kaloja ovat hyvin tummat hauet, ahvenet ja särjet. Järvestä lähtee sivuoja Karvasoja-nimiseen puroon, joka laskee Isosta Karvasjärvestä Sanginjoen sivuhaaraan Koivujokeen lähellä Pienelle Kivijärvelle menevää tietä. Järven ympäristö on asumaton, lähimpään asutukseen Puutturinjärvelle on tosin vain reilut kaksi kilometriä.

## Lähteet

## Aiheesta muualla
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Järven ympäristö)
Rock ’n Roll Children

__NOTOC__
**Rock 'n Roll Children** on Sturm Und Drang -yhtyeen toinen levy. Se julkaistiin 12.11.2008. Levyltä on julkaistu kolme singleä, "Break Away", "A Million Nights" sekä "That's The Way I Am". Kappaleista on kuvattu musiikkivideot. Levy ylsi toisella myyntiviikollaan Suomen virallisen listan toiselle sijalle ja myi viikossa kultaa. Sonata Arctican entinen kitaristi Jani Liimatainen on kirjoittanut levylle kappaleen "The River Runs Dry".

## Kappaleet
#
#
#
#
#
#
#
#
#
#

## Arviot
* Dome.fi: 
* Imperiumi: 7½/10
* Koululainen: 7+
* Soundi: 
* V2.fi: 

## Lähteet

## Aiheesta muualla
* 
*